**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: podpredseda vlády Slovenskej republiky

2. **Názov návrhu zákona**: Zákon o územnom plánovaní

3. **Predmet zákona je upravený v práve Európskej únie**:

a) v primárnom práve:

čl. 191 až 193 Zmluvy o fungovaní Európskej únie

b) v sekundárnom práve:

smernica Európskeho parlamentu a Rady 2001/42/ES z 27. júna 2001 o posudzovaní účinkov určitých plánov a programov na životné prostredie (Ú. v. ES L 197, 21.7.2001; Mimoriadne vydanie Ú. v. EÚ, kap. 15/zv. 6)- gestor: Ministerstvo životného prostredia SR

c) nie je upravený v judikatúre Súdneho dvora Európskej únie.

4. **Záväzky Slovenskej republiky vo vzťahu k Európskej únii**:

a) lehota na prebranie smernice Európskeho parlamentu a Rady 2001/42/ES z 27. júna 2001 o posudzovaní účinkov určitých plánov a programov na životné prostredie (Ú. v. ES L 197, 21.7.2001; Mimoriadne vydanie Ú. v. EÚ, kap. 15/zv. 6)- 21. júla 2004

b) konanie v rámci „EÚ Pilot“, postup Európskej komisie a konanie Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení neboli začaté,

c) informácia o právnych predpisoch, v ktorých je smernica 2001/42/ES už prebratá spolu s uvedením rozsahu ich prebratia:

 Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov - úplný

5. **Návrh zákona je zlučiteľný s právom Európskej únie**:

úplne